
O politie politica de tip rusesc 


Securitatea este pe buzele tuturor. Website-ul SRI sugereaza ca ea ar fi fost o institutie nationala ce si-a 
tras seva din SSI-ul regatului Romaniei. Este adevarat? 


Nu. Securitatea a fost o politie politica de tip rusesc. Ea a fost instrumentul cu care Moscova a 
transformat una din cele mai bogate si frumoase tari din Europa intr-o epava economica, sociala si 
morala. Cu ajutorul Securitatii, Kremlinul a inlocuit iluminismul romanesc cu feudalism rusesc. 
Securitatea a fost organizatia cu ajutorul careia Moscova a transformat Romania mioritica intr-o uriasa 
inchisoare in care au fost ucisi sau terorizati peste un milion de fii ai sai ce s-au opus sovietizarii tarii. 
SRI-ul difera de Securitate ca ziua de noapte, dar website-ul SRI a fost, evident, construit de securisti 
care sufera de o forma convenienta de Alzheimer. In 1951, cand am fost incadrat in Securitate, toti 
stiam ca ea a fost creata de NKVD si ca era o copie fidela a surorii mai mari din Moscova. Toti stiam ca 
SSI-ul a fost demolat de oamenii Moscovei si ca SSI-stii au fost internati in inchisoarea din Fagaras - 
unde au ramas incarcerate pana au murit. Toti stiam ca structura Securitatii o maimutarea pe cea a 
NKVD-ului. Toti stiam ca uniformele noastre erau identice cu cele ale colegilor din Moscova. Pana si 
salariile ambelor institutii erau platite la 20 ale fiecarei luni spre a comemora 20 decembrie, cand s-a 
creat CHEKA. Primul sef al Securitatii nu a fost un SSI-st. Nu a fost nici macar roman. El a fost generalul 
NKVD Pantelei Bodnarenko, romanizat Gheorghe Pintilie. Adjunctii sai au fost alti doi NKVD-isti: Vladimir 
Mazuru si Aleksander Nicholshy. In decursul anilor, Securitatea s-a debarasat de NKVD-isti, dar a ramas 
o politie politica de tip sovietic. Sarcina ei de baza a continuat sa fie mentinerea la putere a unui sistem 
feudal de tip rusesc. Bucurestiul in care m-am nascut era supranumit "Le Petit Paris". Cand m-am rupt 
de el, era un fel de Stalingrad romanesc in care unul din cei mai abjecti tirani contemporani trona in 21 
de palate si vile prezidentiale cu ajutorul unei politii politice ce si-a tras seva din Rusia lui Ivan cel 
Groaznic. Ceausescu a fost executat pentru genocid. Securitatea a fost instrumentul cu care a comis 
acest genocid. 


Serviciile secrete de tip rusesc il aparau pe dictator impotriva populatiei 


Ati fost securist 27 de ani. Ati intors apoi armele impotriva Securitatii si ati cooperat cu serviciile de 
informatii ale NATO alti 27 de ani. Care este diferenta dintre aceste doua sisteme? 


Kremlinul si vice-regii sai au propagat ideea ca nu exista deosebiri intre serviciile secrete occidentale si 
cele comuniste. "Ei prind spioni, noi prindem spioni," a fost, si este, una din putinele lozinci unanim 
acceptate de opinia publica din Romania. In realitate, Securitatea nu a fost un organ de informatii, ci o 
politie politica a dictatorului. Serviciile secrete ale tarilor NATO apara societatea impotriva agresiunii 
interne si externe. Cele de tip rusesc apara dictatorul impotriva populatiei. Serviciile tarilor NATO isi au 
radacinile in democratie. Cele de tip rusesc, in autocratie. Putine marturii sintetizeaza mai bine aceasta 
diferenta de polaritate decat descrierea Rusiei facuta de eminentul profesor britanic Maurice Baring in 
1914, inainte ca ea sa fie ruinata de comunisti: "Rusia este o tara... unde aparatul de stat si 
administrativ este arbitrar; unde coruptia este un factor cotidian; o tara unde chiar si programele 
concertelor sunt cenzurate; unde nu exista libertate de gandire; o tara a caror cetateni sunt priviti cu 
suspiciune; unde oamenii sunt gelosi pe orice si pe oricine se ridica din anonimat; unde locuitorii au 
devenit sclavii mediocritatii si ai birocratiei; o natiune de rebeli ineficaci." Contrar impresiei pe care o lasa 
descrierea, autorul ei nu a fost inamic al Rusiei. Maurice Baring (1873-1945) a fost un profesor rezident 
la Universitatea Oxford care s-a indragostit in asa masura de literatura rusa incat a invatat ruseste, a 
tradus numeroase lucrari in proza si versuri, si a devenit editorul revistei Oxford Book of Russian Verse. 
El a analizat insa cu mintea unui occidental conditiile politice si sociale in care s-a nascut NKVD-ul, care a 
ucis peste o suta de milioane de oameni - si care conduce azi Rusia cu nume schimbat. Securitatea a fost 
creata de NKVD dupa chipul si asemanarea sa, si a format cateva generatii de NKVD-isti romani care au 
ucis sau terorizat peste un milion de oameni. Acum, lumina Romaniei nu mai vine, in sfarsit, de la 
rasarit. Desi SRI si SIE continua sa se prezinte ca urmasi ai Securitatii, ele isi trag din ce in ce mai mult 
seva din democratia occidentala, in care s-a nascut si dezvoltat Romania Mare. 


Ostasii Securitatii sunt in Parlament 


Dupa ce ati publicat trilogia "Cartea Neagra a Securitatii" ati fost crucificat din nou ca "tradator." Este 
intemeiata afirmatia ca securistii conduc si azi Romania? 


Nu. Dar Guvernul si Parlamentul Romaniei continua sa protejeze identitatea securistilor, si asta le 
permite sa manipuleze tara din umbra. Dupa 17 ani de la alungarea lui Ceausescu, romanii nu cunosc 
nici macar dimensiunea reala a armatei securiste - pana acum au fost deconspirati doar cativa din ofiterii 
si colaboratorii sai. Potrivit statisticilor germane, RDG, singura tara comunista in care arhivele politiei 
politice au fost deschise fara a fi sterilizate, a avut un STASI-st la 166 locuitori. Daca se adauga 
informatorii si colaboratorii STASI, raportul devine 1 la 6,5 locuitori. Teoretic, un reprezentant al STASI 
era prezent la fiecare eveniment social, politic, religios, militar sau familiar in care participau mai mult de 
6 persoane. In plus, STASI folosea Vopo (jargon pentru Volkspolizei) care - ca si Militia romana - avea o 
retea informativa aditionala, organizata pe orase, strazi, blocuri de locuinte, comune si gospodarii 
colective. GESTAPO-ul, care a avut un ofiter pentru 2000 locuitori, apare acum un inger. STASI, ca si 
Securitatea, a controlat intreaga viata a tarii. Germania a fost socata cand a aflat, de exemplu, ca 
Heinrich Fink, renumit profesor de teologie si vicecancelar al faimoasei Universitati Humbold (Berlin) 
lucra pentru STASI din 1968, si a fost uluita cand pana si directorul corului faimoasei biserici St. Thomas 
din Leipzig a fost demascat ca Spitzel (peiorativ pentru agentii STASI). In ultimii 17 ani Romania a facut 
progrese imense. Din pacate insa, activitatea Securitatii este tinuta si acum sub obroc, iar armata ei 
continua sa troneze nestanjenita. Ostasii Securitatii detin si azi functii importante in Parlament, aparatul 
de stat, partide politice si viata economica. Ei nu conduc tara per se, dar continua sa o manipuleze, si cu 
ajutorul unei arhive secrete de cateva sute de kilometri lineari il pot crucifica pana si pe Dumnezeu. 


SRI era plin ochi de securisti 
"Securitate" si "politie politica" inseamna acelasi lucru sau sunt notiuni diferite? 


Studiile unor celebri sovietologi occidentali ca Walter Laqueur (The Long Road to Freedom) si Christopher 
Andrews (KGB: The Inside Story) sau rusi ca Yevghenia Albats (The State Within the State: The KGB and 
its Hold on Russia - Past, Present and Future) au documentat irefutabil ca toate serviciile de securitate 
comuniste au fost, si au ramas pana in ultima clipa, politii politice ale dictatorului. Europa si-a insusit 
aceasta idee, cu doua exceptii majore: Rusia, care este condusa de KGB-isti; si Romania, a caror 
guverne au fost pana recent dominate de criptocomunisti. Dupa decembrie 1989 diversi securisti deveniti 
"istorici", precum Mihai Pelin, Nicolae Plesita si Neagu Cosma, au acreditat ideea ca dupa "indepartarea 
NKVD-istilor" si a "evreilor" din Securitate, aceasta si-ar fi schimbat caracterul de politie politica. SRI, 
care era plin ochi cu securisti, s-a aliniat acestui concept. In 1994, SRI a publicat Cartea Alba a 
Securitatii care insinueaza, pe 1947 de pagini, ca aceasta institutie ar fi servit interesele nationale ale 
Romaniei intr-o anumita perioada istorica. Daca un serviciu german de informatii ar incerca sa puna 
semnul egalitatii intre STASI si interesele nationale ale Germaniei, ar fi batut cu pietre. Presedintele 
Asociatiei Fostilor Detinuti Politici din Romania, Ticu Dumitrescu, a batut insa SRI-ul cu cuvantul: 
"Vorbesc rareori despre anii mei de temnita si patimiri, si aproape deloc despre cosmarurile care mi-au 
sfartecat somnul dupa eliberare. Ele nu au fost determinate de cei 14-15 ani de temnita, lagare de 
exterminare, de domiciliu obligatoriu sau viata de haituit, ci de faptul ca acesti calai care m-au haituit nu 
erau sovietici, ci erau fratii mei romani, imbracati in uniforme de securisti, de militieni si nu in ultimul 
rand de magistrati." 


Arhivele Securitatii compromiteau noua conducere de la Bucuresti 


De ce credeti ca archivele Securitatii incep sa se deschida abia dupa 17 ani de la alungarea lui 
Ceausescu? 


Pentru ca aceste arhive au continut materiale ce compromiteau majoritatea conducatorilor Romaniei care 
l-au succedat pe Ceausescu. Presedintele Ion Iliescu, care fusese prim secretar al Comitetului Regional 
PCR Iasi, aprobase - conform practicii stabilite de Prezidiul PCR - atragerea la colaborare de catre 
Securitate a tuturor membrilor de partid din nomenclatura sa. Ca atare, sute de dosare de colaboratori ai 
Securitatii contineau rapoarte atestand: "Recrutarea a fost aprobata de Tov. Prim Secretar Ion Iliescu." 
Noul lider avusese, de asemenea, dosar de urmarire informativa la U.M 0920/A (detalii in Mostenirea 
Kremlinului), care il suspecta de colaborare cu Moscova. In 1990, atat KGB, cat si Securitatea erau 
huiduite, si orice indiciu ca Iliescu ar fi colaborat cu ele putea sa-i fie fatal. Primul ministru, chipesul 
Petre Roman, avea dosar de urmarire la Directia de Securitate si Garda a Securitatii deoarece Elena 
Ceausescu voia sa curme relatiile sale sentimentale cu Zoe. Securitatea avea, de asemenea, dosar de 
urmarire a tatalui premierului, Valter Roman (nascut Erno Neulander) care fusese ofiter in Armata Rosie 
si era suspectat ca lucra pentru KGB. In arhiva Securitatii se afla, de asemenea, dosarul "Imre Nagy", din 
care rezulta rolul lui Valter Roman in rapirea premierului rebel maghiar din Ambasada Iugoslaviei din 
Budapesta, unde primise azil politic, si in predarea lui KGB-ului, care l-a executat. Publicarea acestor 
date, in 1990, il facea incompatibil pe Petre Roman cu functia de prim-ministru al Romaniei. ministrul 
Apararii, Generalul Nicolae Militaru, fusese recrutat de KGB (detalii in Orizonturi Rosii) si era urmarit 
activ in actiunea informativa "Corbul", deschisa de Securitate impotriva sa. Ministrul de Externe, Sergiu 


Celac, fusese indepartat din CCPCR pentru suspiciuni de colaborare cu KGB (detalii in Mostenirea 
Kremlinului) si avea dosar de urmarire informativa la Securitate. Solutia: In 1990, noul presedinte, Ion 
Iliescu, s-a auto-proclamat proprietar al arhivelor Securitatii si a promulgat un decret prin care le-a 
extins caracterul de "Strict Secret" pentru 40 de ani. Deci pana in 2030. Asta a dat timp noilor 
conducatori sa curete arhivele de materialele ce-i compromiteau. Ziarul francez Le Monde a documentat 
ca peste 100.000 de dosare de Securitate au fost sterilizate de urmasii lui Ceausescu. Printre acestea 
ziarul mentioneaza "dosarele lui Ion Ilici Iliescu, Teodor Melescanu si Petre Roman". Silviu Brucan a 
recunoscut public, cu nerusinare, ca si-a sustras dosarul personal din arhiva Securitatii. 


Dosarele sunt ale poporului 
Ce credeti ca trebuie sa faca Guvernul pentru a impulsiona deschiderea dosarelor Securitatii? 


Sa ia mana de pe arhivele Securitatii. Sau, cel putin, sa inceteze manipularea lor. Dosarele Securitatii nu 
sunt proprietatea statului, ci a poporului. Poporul, nu statul, l-a alungat pe Ceausescu - 1033 de romani 
si-au dat viata pentru asta. Poporul, nu statul, a demolat Zidul Berlinului. In dimineata de 11 decembrie 
1989, cand STASI a fost desfiintat, sediile si arhivele sale nu au fost preluate de stat, ci de un Comitet 
Cetatenesc, condus de pastorul Hans Joachim Gauck. Soarta arhivei STASI a constituit obiectul unor 
lungi si delicate discutii in Germania. Pana la urma. Parlamentul a aprobat curajoasa propunere a 
pastorului Gauck ca ea sa devina proprietatea celor care au fost urmariti de STASI, ca un act simbolic de 
reconciliere cu trecutul. In decembrie 1991, Bundestagul a comemorat doi ani de la demolarea STASI 
desecretizandu-i arhivele. "Daca nu s-ar fi desecretizat, ar fi insemnat ca Parlamentul considera pe cei 
persecutati de comunisti prea imaturi ca sa poata face fata adevarului," a spus Gauck. Legea Dosarelor 
STASI nu a pus victimele si calaii pe picior de egalitate. Victimele au primit dreptul sa-si vada si sa-si 
revada dosarele, care au fost calificate ca biografii ostile produse de un stat represiv. Calaii - ofiterii si 
informatorii STASI - nu au beneficiat de acest privilegiu. Aplicarea Legii nu a fost incredintata unei 
institutii de stat sau unui organ colectiv, ci unui "Atasat Special al Guvernului Federal" numit de 
presedintele RFG. Deciziile nu au fost luate prin vot, ci prin aplicarea riguroasa a prevederilor legii. 
Sistemul a functionat perfect, si nu a degenerat in asa-zisa vanatoare de vrajitoare. In octombrie 1995, 
pastorul Gauck a primit Ordinul Meritului pentru contributia sa la "revolutia pasnica germana." Pana la 
acea data, 1,3 milioane de germani si-au citit dosarele STASI si 2,3 milioane de cetateni au fost verificati 
in arhivele STASI la cererea diferitor institutii guvernamentale si politice. Ofiterii STASI nu au mai avut 
dreptul sa candideze in alegeri sau sa ocupe functii in aparatul de stat. Informatorii si colaboratorii lor au 
fost tratati in raport cu gravitatea faptelor comise. Azi, numai germanii din generatia mea isi mai 
reamintesc de STASI. Romanii nu stiu insa nici acum adevarul despre Securitate. 


Dar unde sunt calaii? 
Ce parere aveti despre cazul Mona Musca? 


E bine ca informatorii si colaboratorii Securitatii incep sa fie, in sfarsit, deconspirati. Ei nu mai pot fi 
santajati si nu mai pot santaja. E bine, de asemenea, ca ZIUA a luat initiativa de a expune jurnalistii ce 
au colaborat cu Securitatea. Iar ziaristii care se vor autodenunta trebuie aplaudati. Asta va purifica aerul 
si climatul politic din Romania. Dar unde sunt cei care au recrutat si manipulat acesti informatori si 
colaboratori? Unde sunt ofiterii de Securitate care au lichidat floarea intelectualitatii Romaniei? Unde sunt 
cei ce au condus centrele de ancheta si inchisorile Securitatii? Unde sunt calaii care au transformat 
Canalul Dunare-Marea Neagra in "Canalul Mortii"? Unde sunt fanaticii care l-au ostracizat pe Brancusi ca 
dusman al poporului? Unde sunt miile de securisti care au ascultat telefoanele romanilor si le-au 
interceptat corespondenta pana in decembrie 1989 - si dupa? Unde sunt securistii infiltrati in Guvernul, 
Parlamentul si aparatul de stat al Romaniei post-Ceausescu? Daca identitatea acestor ofiteri nu va 
deveni, in sfarsit, publica, intreaga dosariada se va transforma intr-o alta diversiune securista, menita sa 
distraga atentia de la cei care se fac cu adevarat vinovati de crimele comunismului. 


Planul M 
22 Decembrie 1989, Ceausescu a fugit, securistii au ramas sa conduca tara 
Cunoasteti cazuri de fosti securisti care au ocupat functii publice dupa 1990? 


Da. Si sunt convins ca nu au fost intamplatoare. In anii lui Ceausescu, Securitatea a avut un plan 
ultrasecret de actiune pentru eventualitatea unei revolte populare sau a unei lovituri de stat, care 
prevedea infiltrarea de ofiteri deplin conspirati in functiile cheie din Guvern si din principalele ambasade 
ale Romaniei. Acestia trebuiau sa preia cu prioritate conducerea serviciilor secrete si a MAE, si sa-l scoata 
din tara pe "Comandantul Suprem" in caz extrem. Inainte de a ma rupe de Securitate, acest document s- 
a numit Planul M si era scris de mana, intr-un exemplar. In zilele calde ale lui decembrie 1989 l-am 
descris in presa americana si in 1993 in cartea Mostenirea Kremlinului. Planul M s-a nascut in noaptea de 
20 august 1968, cand a inceput invazia militara sovietica a Cehoslovaciei. "Ce arde?" a intrebat 


Ceausescu, incercand sa-si netezeasca parul ravasit de somn. I-am raportat ca formatii ale Diviziei 24 
ale Fortelor Aeriene Strategice ale URSS au ocupat aeroportul din Praga si ca interceptarile radio aratau 
ca ele sunt sprijinite de unitati militare din Germania de Est, Ungaria si Bulgaria. Cand am terminat de 
raportat, pijamaua de matase chinezeasca a lui Ceausescu atarna pe el ca un sac de cartofi. "Acu-i r- 
randu m-meu," a balbait tiranul. Cand si-a revenit, Ceausescu mi-a ordonat sa trimit un mesager la Paris 
sa-l informeze "pa Degol ca Romania e'n pericol" si sa-i ceara "sprijinu pa care ni l-a promis." 
(Presedintele francez Charles de Gaulle vizitase Romania cu trei luni in urma.) Apoi, Ceausescu a ordonat 
conducerii Securitatii sa redacteze un plan de masuri pentru "protejarea comunismului romanesc." Planul 
M trebuia sa fie colacul de salvare al lui Ceausescu. El s-a bazat exclusiv pe Securitate, care urma ca "in 
caz de pericol" sa preia fraiele tarii, sa organizeze diversiuni teroriste si, la nevoie, sa organizeze un 
razboi de partizani. Daca totul era pierdut, Securitatea trebuia sa-l exfiltreze pe Ceausescu impreuna cu 
fondurile in valuta ale Romaniei. "Pekin" a indicat tiranul, care s-a convertit subit la Maoism - si in iunie 
1971 a facut alianta publica cu China Rosie. Planul M nu a reusit sa-l salveze pe Ceausescu. Dupa cea 
fost zeificat ani in sir, el nu a mai gasit puterea sa reia totul de la capat in China - sau Dumnezeu stie in 
ce alt colt ascuns al globului. Dar dupa decembrie 1989, ofiteri conspirati ai Securitatii au reusit sa preia 
atat conducerea noilor servicii secrete ale tarii, cat si pe cea a MAE. Virgil Magureanu a devenit sef al 
SRI. Generalul Mihai Caraman a preluat SIE. Teodor Melescanu a devenit ministru de Externe si-a pastrat 
in functii 80% din ambasadorii lui Ceausescu - majoritatea carora imi fusesera subalterni in DIE. Sunt, de 
asemenea, semnificative diversiunea - neelucidata - a teroristilor, faptul ca fondurile in valuta ale 
Securitatii si ale lui Ceausescu au disparut fara urma si ca au ramas secrete pentru plebe crimele 
Securitatii. Preluarea de catre securisti a serviciilor secrete si a vietii diplomatice a Romaniei post- 
Ceausescu sunt elemente de semnificatie majora. Cu ele, nu cu Mona Musca si alte muste, trebuie 
inceputa deconspirarea Securitatii. 


Au avut si celelalte tari socialiste un Plan M? 


Da. Am discutat despre ele cu omologii mei din Ungaria, Bulgaria si RDG, dar nu am intrat niciodata in 
detalii - constituiau, bineinteles, secrete nationale. In 1990 am studiat insa echivalentul Planului M al 
STASI, pe care l-am gasit in arhivele sale. El s-a numit Planul OibE (ofiteri in misiune speciala), cunoscut 
si ca "ordin de supravietuire," si stabilea sarcinile STASI in cazul unei revolte populare sau al unei lovituri 
de stat. Planul OibE a fost semnat de generalul Erich Mielke, seful STASI, la 17 martie 1986, si a fost 
inregistrat ca document ultra-secret Nr. 0008-6/86. El prevedea ca, atunci cand se va da semnalul, un 
numar de ofiteri deplin conspirati, a caror identitate reala era cunoscuta doar de conducerea STASI, se 
vor auto-instala in 2000 de posturi cheie din interiorul tarii si in 587 de posturi din ambasadele est- 
germane in principalele tari capitaliste. Planul OibE a fost publicat partial in presa germana sub titlul "Cel 
mai secret secret." Viteza cu care comunismul s-a prabusit in RDG, ca si in Romania, nu a permis STASI 
sa-si aplice planul integral. Este insa semnificativ ca unul din ofiterii ce faceau parte din grupul OibE, 
Aleksander Schlack-Golodovsky, a fost condamnat pentru ca in 1990 a transportat secret la Moscova 
cateva milioane de dolari din fondurile in valuta ale STASI si ale partidului. Este, de asemenea, 
semnificativ ca majoritatea politicienilor ce au detinut pozitii prominente in RDG dupa caderea 
dictatorului comunist au fost STASI-sti. Printre ei: Gregor Gysi, conducatorul Partidului Democratic 
Socialist, care a succedat partidul comunist; Lothar de Maziere, primul premier al RDG ales in alegeri 
libere; Ibrahim Bhme, fondatorul Partidului Social Democratic din RDG; si Wolfgang Schnur, liderul 
Desteptarii Nationale, un partid politic extrem de popular care s-a auto-destramat dupa ce a fost 
demascata public apartenenta lui Schnur la STASI. 


KGB, rebotezat, conduce Rusia 
Credeti ca este oportuna o lege speciala pentru deconspirarea ofiterilor Securitatii? 


Absolut. Proverbul spune ca pe cine nu-l lasi sa moara nu te lasa sa traiesti. In decembrie 1991, cand 
Boris Eltan a abolit Uniunea Sovietica, el nu s-a debarasat si de KGB-isti. In decembrie 1989, KGB-stii s- 
au debarasat de el. Acum KGB, rebotezat FSB, si-a mutat cartierul general in Kremlin si conduce Rusia. 
Securistii, care formeaza coloana vertebrala a serviciilor secrete romane, continua sa acumuleze de 
asemenea materiale compromitatoare despre politicienii tarii. Reamintesc doar ca in 1996 Constantin 
Bucur, capitan SRI, a prezentat public sute de benzi de magnetofon ale SRI ce contineau inregistrari 
ilegale de convorbiri telefonice ale politicienilor si ziaristilor romani facute la cererea verbala a diferitor 
securisti deveniti sefi in SRI. Potrivit relatarilor sale, numai in unitatea in care lucra se faceau circa 4800 
de interceptari pe zi. Bucur a estimat ca daca s-ar pune cap la cap toate interceptarile facute de SRI s-ar 
ajunge la o "cifra inspaimantatoare ce contrazice flagrant cele 840 de mandate de interceptare" aprobate 
legal. Ca sa previna alte "deconspirari" similare, SRI l-a acuzat pe Bucur de "tradare" si l-a deferit 
Tribunalului Militar. Santajul a reusit. Nimeni n-a mai cracnit de atunci. Deconspirarea ofiterilor de 
Securitate va consolida noua democratie a Romaniei si va preveni surprizele. 


Publicarea dosarelor pe Internet este o solutie? 


Nu una realista. STASI a incercat, dar a renuntat. Arhivele ei, organizate pe rafturi rotative livrate de 


Securitate, totalizeaza peste 200 de kilometri si fiecare kilometru cuprinde aproximativ 15 milioane de 
pagini. Arhivele Securitatii au fost masiv sterilizate, dar raman substantiale, si prezentarea lor pe 
Internet va dura ani si ani. 


Cine este Ion Mihai Pacepa 


La 28 iulie 1978, cand presedintele SUA i-a acordat azil politic, Ion Mihai Pacepa era consilier personal al 
presedintelui Romaniei, secretar de stat la MAI si sef adjunct al serviciului de spionaj al Romaniei (DIE). 
In urmatorii 20 de ani el a colaborat cu guvernul SUA in diferite operatii impotriva spionajului sovietic. 
Aceasta activitate a fost apreciata de autoritatile SUA ca "o importanta si unica contributie adusa Statelor 
Unite." 


In 1987, Pacepa a publicat cartea "Orizonturi Rosii", care a fost serializata la Europa Libera si republicata 
in 27 de tari - nu insa si in Romania. La 25 decembrie 1989, Ceausescu a fost condamnat la moarte pe 
baza unor acuzatii provenite aproape cuvant cu cuvant din "Orizonturi Rosii" (a doua editie a cartii 
contine stenograma procesului Ceausescu, care sintetizeaza dezvaluirile cartii despre familia Ceausescu). 
La 26 decembrie 1989, "Orizonturi Rosii" a inceput sa fie serializata in primul numar al ziarului 
"Adevarul", cu mentiunea ca "a jucat un rol de necontestat" in rasturnarea tiranului. In 1993, Pacepa a 
publicat in Romania "Mostenirea Kremlinului", si in 1999 trilogia "Cartea Neagra a Securitatii". 

In iulie 1999, Tribunalul Suprem al Romaniei a anulat condamnarile la moarte pronuntate impotriva sa de 
justitia antedecembrista si a ordonat autoritatilor romane sa-i redea gradul de general si bunurile ce i-au 
fost confiscate de Securitate. Desi reabilitat in 1999, autoritatilor le-au trebuit cinci ani sa aplice sentinta 
Curtii Supreme de Justitie. 


Ion Mihai Pacepa este colaborator al unor publicatii americane majore si europene, precum Wall Street 
Journal, Washington Times, American Spectator, National Review si L'Express. 


09-05-2006, 04:56 PM 


GIGELILOR,....eu v-am zis de mult ca KGB ,conduce romania,dar cine m-a crezut?.....si la realitatea tv 
„au infiltrati oameni,peste tot in guvern, la ziare ,sunt profesionisti ....si imi plac profesionistii ,si cei de la 
mosad au peste tot oameni,tot profesionisti!! 


Miki Şpaga 


09-05-2006, 07:00 PM 


Iar de conspiratii mondiale m-am saturat.Mai tre' sa apara careva cu OZNuri si peisajul e 
complet...trotzkisti avem,mistici avem,un comunist nostalgic avem....conspiratie mondiala avem...numa' 
rapiti de martieni n-am vazut inca... 

andra.casian 


09-05-2006, 07:06 PM 


Iti amintesti perioada in care toti cei de la sate vedeau in fiecare noapte OZN-uri deasupra lanului de 
porumb, secara, orz etc? 


XXX XX XX K K K 


Faptele sunt sacre, comentariile sunt libere! 


ISTRA 
09-05-2006, 07:13 PM 


ca erau chiar OZN-uri si ca "locuitorii" lor au ramas sa traiasca printre noi...:) 


Miki Şpaga 


09-05-2006, 08:03 PM 


si daca nu stiati,in Tunguska nu a explodat un meteorit,ci OZNul care a venit sa recupereze 


mmeteoritul... 


pai eu ce sunt ,...nu sunt martian??...deci avem si martieni.. 


ISTRA 


sau din martie?:) 


sunt martian de pe pluto!! 


ISTRA 


deci, in curand, n-o sa mai ai planeta... 


pai nici nu trebuie „caci raman aici pe terra sa o repopulez!! 


Miki Şpaga 


ca ziceai ca esti asexuat. 


ISTRA 


cand ti-e dor de casa? te vei duce pe o simpla stea, care a fost planeta 
candva?! trist...:) 


PRIN CUVANTUL LUI DUMNEZEUI!! 


Ioan, 1 


09-05-2006, 09:14 PM 


09-05-2006, 09:30 PM 


09-05-2006, 09:32 PM 


09-05-2006, 09:34 PM 


09-05-2006, 09:37 PM 


09-05-2006, 09:39 PM 


09-05-2006, 09:40 PM 


09-05-2006, 09:43 PM 


12 Dar tuturor celor ce L-au primit, adică celor ce cred în Numele Lui, le-a dat dreptul să se facă copii ai 


lui Dumnezeu; 13 născuţi nu din sânge, nici din voia firii lor, nici din voia vreunui om, CI DIN DUMNEZEU 
PRIN CUVANTUL SAU !![loan 1 ] 


Mihai Stan 


09-05-2006, 09:45 PM 


Pupincurist si asta. A publicat Orizonturi Rosie in SUA si e plina cartea de pasaje propagandistice 
proamericane. Acum a publicat in Ziua si face la fel, ridicand in slavi atat ziarul cat si pe ziaristii care au 
avut curajul sa se auto-denunte (patronul ziarului). Ar fi fost traznet o carte scrisa de seful unor servicii 
secrete dar propaganda stravezie si pupincurismul ii reduc credibilitatea spre zero 


ISTRA 

09-05-2006, 09:46 PM 
de pe Pluto, mai vorbeste si matale, nu veni iar cu citate! te rugam atat de frumos!!! vezi ce frumos te 
rugam?! uite! :) 

09-05-2006, 09:47 PM 


OKAPA!! 


